# Santa Cristina d'Aituà

Santa Cristina d'Aituà és l'església del poble d'Aituà, del terme comunal d'Escaró, a la comarca del Conflent, de la Catalunya del Nord.
Està situada al sud-est del poble, a prop de la Ribera d'Aituà.
És l'única església del Conflent dedicada a santa Cristina, i s'hi fa aplec el dia de la santa, el 24 de juliol.

## Història

L'església de Santa Cristina va ser construïda al segle xvi gràcies a l'aportació que Joan Parent va fer de 35 "jornals de terra" per a finançar la construcció d'una església a Aituà, i que el canonge Boscà vengué el 1592 per 75 lliures (segons documentació trobada per Albert Cazes als arxius del notari Joan Puigmitjà).
Recentment (novembre del 2012), l'associació "Escaro Aytua patrimoine d'hier et de demain" feia saber que a la primavera del 2013 començarien treballs de restauració de l'església amb aportacions de l'ajuntament, la "Fondation du patrimoine" i les dels particulars que volguessin afegir-se a la campanya de recollida de fons que s'estava fent des de temps enrere.

## Arquitectura i decoració

És d'estil neoromànic i dimensions reduïdes, de nau única acabada en un absis semicircular amb cobertura de quart d'esfera. El campanar d'espadanya és insòlitament alt, amb dues obertures verticals superposades una a l'altra.
Conserva un calze de començaments del segle xvii i efígies de santa Cristina (amb la palma del martiri, en una estàtua-reliquiari del XVII), santa Anna i sant Jaume. Havia tingut un retaule que sembla que desaparegué als anys 70 a causa d'un incendi al taller on l'estaven restaurant.

## Bibliografia

* Becat, Joan. «58 - Escaró». A: Atles toponímic de Catalunya Nord. I. Aiguatèbia - Montner. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Gavín, Josep M. «Conf 50. Santa Cristina d'Aituà». A: Capcir - Cerdanya - Conflent - Vallespir - Rosselló. Barcelona: Arxiu Gavín, 1978 (Inventari d'esglésies, 3*). ISBN 84-85180-12-7.
* Ponsich, Pere; Lloret, Teresa; Gual, Raimon. «Escaró». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.
* Ramos i Martínez, Maria-Lluïsa. «Esglésies del Conflent anteriors al 1300: Joc. Sant Pere i Sant Pau del Castell de Jóc». A: La Cerdanya, el Conflent. Barcelona: Fundació Enciclopèdia Catalana, 1995 (Catalunya romànica. Volum VII). ISBN 8477399514.

## Referències

* ↑ Santa Cristina d'Aituà en els ortofotomapes de l'IGN
* ↑ Notícia publicada a l'Indépendant «Escaro souscription pour la sauvegarde de la chapelle». L'Indépendant, 28-11-2012 [Consulta: 15 abril 2013].
* ↑ L'Indépendant esmenta una fira d'articles de segona ma i un concert d'arreplega de virolla ( «Escaro, vide-greniers et concert: deux succès». L'Indèpendant, 27-08-2012 [Consulta: 15 abril 2013].)
* ↑ Hom ha formulat la hipòtesi que el campanar original va ser remuntat amb el que ara constitueix la segona obertura («Plana web dedicada als treballs de restauració de l'església» (en francès). Arxivat de l'original el 2015-02-04. [Consulta: 15 abril 2013]. i «Butlleta de subscripció als treballs de restauració, amb fotografies» (en francès). [Consulta: 15 abril 2013].

## Enllaços externs

* «Plana de l'ajuntament d'Escaró» (en francès). Arxivat de l'original el 2016-03-03. [Consulta: 15 abril 2013].
* «Descripció de l'església al web dedicat a l'Alt Conflent» (en francès). Arxivat de l'original el 2013-10-04. [Consulta: 15 abril 2013].
* «Descripció i fotografies a pyrénéescatalanes.free» (en francès). [Consulta: 15 abril 2013].